**318/2018. (XII.10.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy a Szombathely, Rumi út 74. szám alatti felnőtt háziorvosi rendelőegységben a betegirányító rendszer kerüljön kiépítésre 2019. május 1. napjától, valamint a házi gyermekorvosi rendelők közül a Szombathely, Szent Márton utca 22. szám alatti házi gyermekorvosi rendelőben 2019. március 1. napjától kerüljön elindításra a betegirányító rendszer.
2. A Közgyűlés elhatározza, hogy a 2019. évi költségvetés tervezése során az 1. pont szerinti rendelőegységek vonatkozásában a betegirányító rendszer kiépítéséhez szükséges összesen 2.666.000,- Ft összeget, továbbá a működtetéshez szükséges (2019 évben összesen 3.555.000,- Ft) előirányzatot a mindenkori éves költségvetésében biztosítja.
3. A Közgyűlés a Szombathelyi Egészségügyi és Kulturális GESZ létszámelőirányzatát 2019. május 1. napjával 1 fővel növeli.
4. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a betegirányító rendszer 1. pont szerinti kiépítéséhez és működtetéshez szükséges intézkedéseket tegye meg.

**Felelős:** Dr. Puskás Tivadar polgármester

 Molnár Miklós alpolgármester

 Dr. Károlyi Ákos, jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1. pont vonatkozásában)

 2019. évi költségvetés tervezése (a 2. pont vonatkozásában)

2019. május 1. (a 3. pont vonatkozásában)